**2020 оны эхний хагас жилийн үйл ажиллагааны тайлан**

**Компаний нэр: Техник Импорт ХК**

**Компаний хаяг: Баянгол дүүрэг, 5-р хороо, Энхтайваны өргөн чөлөө-125**

**Регистрийн дугаар: 2057239**

**Компаний утас:700001830**

1. **Компанийн үйл ажиллагааны үндсэн чиглэлийн талаар:**

Техник Импорт ХК нь 2020 онд компанийн “Дүрэм”-ээр олгосон үйл ажиллагааны хүрээнд компанийн ХЭХ-аас “2020 оны ажлын төлөвлөгөө”-ний дагуу компанийн бизнес үйл ажиллагааг дараах үндсэн чиглэлээр зохион байгуулж ажиллалаа.

Үүнд:

1. Хөтөл, МАК цементийн үйлдвэрүүдийн цементийг өөрийн компанидаа болон охин компиануудад нийлүүлж хариуцагч аж ахуйн нэгж, байгууллага, хувь хүмүүсийн захиалгаар худалдан борлуулах
2. ОХУ-аас ОУ-ын чанар, стандартын шаардлага хангасан бүтээгдэхүүн /хөргөгч, угаалгын машин, хөнгөн цагаан хийцийн гэр ахуйн сав, суулга/ худалдан борлуулах
3. ОХУ-аас импортлосон, ОУ-ын чанар, стандартын шаардлага хангасан авто замын зориулалттай битумыг харилцагч аж ахуй нэгж, байгууллага, хувь хүмүүсийн захиалгаар худалдан борлуулах
4. БНХАУ-ын мотоциклийн үйлпвэрээс мотоцикл, мотоциклийн сэлбэг хэрэгслийг импортлон аймаг, хот, хөдөөд болон өөрийн компанийн нэрийн барааны дэлгүүрүүдээр худалдан борлуулах
5. Өөрийн эзэмшлийн байрыг ажлын байрны зориулалтаар аж ахуй нэгж, байгууллага хувь хүмүүст түрээслүүлэх.
6. **Компанийн удирдлага, зохион байгуулалтын талаар**

Компани нь 2020 онд Төлөөлөн удирдах зөвлөл, Гүйцэтгэх удирдлага, санхүүгийн алба, бизнес хөгжлийн алба, техник хангамж, үйлчилгээний алба, харуул, аж ахуйн үйлчилгээний алба гэсэн бүтэцтэй, байнгын ажлын байрны 67 ажилтантай ажиллалаа.

1. **2020 оны үндсэн чиглэлээрх үйл ажиллагааны талаар:**

2020 оны Хувьцаа эзэмшигчдийн хурлаас батлагдсан 2020 оны бизнес төлөвлөгөөний дагуу компаниас удирдлагаас цемент, мотоцикл, битум, ОХУ-ын гэр ахуйн цахилгаан бараа худалдан борлуулах ажлыг амжилттай зохион байгуулж ажиллаа.

**Хувьцаа эзэмшигчдийн хурал**

2020 оны ХЭХ 2020 оны 04 сарын 24-ний өдрийн 10 цагт компанийн “Хурлын танхим”-д цахим хэлбэрээр хуралдаж дараах асуудлуудыг хувьцаа эзэмшигчдэд танилцуулж хэлэлцүүлсэн.

* Компанийн 2019 оны үйл ажиллагааны болон санхүүгийн тайланд ТУЗ-өөс өгсөн дүгнэлт
* Компанийн 2019 оны ажлын тайлан
* 2020 оны төлөвлөгөө
* ТУЗ-ийн ердийн болон хараат гишүүд сонгох

“Компанийн тухай хууль”-д заасны дагуу 2020 оны Хувьцаа эзэмшигчдийн хурлаас ТУЗ-ын Нэр дэвшүүлэх хорооноос ирүүлсэн шаардлагыг хангасан 3 хүнийг 2020 оны ТУЗ-ын хараат бус гишүүнээр, 6 хүнийг ердийн гишүүнээр тус тус сонгож баталсан. ТУЗ-ын гишүүнээр сонгогдсон 9 хүн бүгд компанийн засаглалын сургалтад хамрагдаж гэрчилгээ авсан.

***Бүрэлдэхүүн***

ТУЗ нь 9 гишүүнтэй ба үүнээс 3 нь хараат бус гишүүн: Т.Тунгалаг (ТУЗ-ийн дарга), Э.Батболд, Д.Баяраа, Г.Уран-Өлзий, Л. Уртнасан, С.Бүжинлхам Ж.Баярсайхан (Хараат бус гишүүн), Б.Батсайхан (Хараат бус гишүүн), Б.Нарантуяа (Хараат бус гишүүн).

Ногдол ашгийн талаар :

Компанийн Төлөөлөн удирдах зөвлөл 2020 оны Хувьцаа эзэмшигчдийн ээлжит хуралд 2019 оны ногдол ашгийн талаарх ТУЗ-ын гаргасан дүгнэлтийг танилцуулж тайлагнасан. ҮЦТХТ ХХК-тай гэрээ байгуулж ногдол ашгийн үлдэгдлийг компанийн хувьцаа эзэмшигчдэд тараалгахаар шилжүүүлсэн. 2019 онд нэгж хувьцаанд 500 төгрөгний ногдол ашиг олгохоор шийдвэрлэсэн болно.

**Компанийн Төлөөлөн удирдах зөвлөл**

Техник импорт ХК-ийн Төлөөлөн удирдах зөвлөл нь Хувьцаа эзэмшигчдийн хурлын чөлөөт цагт компанийн удирдлагыг хэрэгжүүлдэг бөгөөд компанийн хувьцаа эзэмшигчдийн эрхийг хамгаалж,тэднийг төлөөлж компанийн “Дүрэм” болон “ТУЗ-ын үйл ажиллагааны журам” -аар олгосон эрх, үүргийн хүрээнд ногдол ашиг олгох, үл хөдлөх хөрөнгө худалдан борлуулахыг зөвшөөрсөн тогтоол гаргаж, хэрэгжүүлэх ажлыг зохион байгуулсан.Төлөөлөн удирдах зөвлөл нь дэргэд Аудитын хороо, нэр дэвшүүлэх хороо, цалин урамшууллын хороод ажиллаж байна.

2020 оны компанийн хувьцаа эзэмшигчдийн хурлаар Төлөөлөн удирдах зөвлөлийн ердийн гишүүнээр Д. Баяраа, Э. Батболд, С. Бүжинлхам, Г. Уран-Өлзий, Л. Уртнасан, Т. Тунгалаг, хараат бус гишүүнээр Ж. Баярсайхан, Б. Нарантуяа, Б. Батсайхан , төлөөлөн удирдах зөвлөлийн даргаар Т. Тунгалаг нар сонгогдсон. Компанийн гүйцэтгэх захирлаар Д. Ганцэцэг ажиллаж байна.

Техник Импорт ХК нь 2020 оны эхний хагас жилийн байдлаар 34,29 тэрбум төгрөгний борлуулалт хийж, улсын төсөв 1,5 тэрбум төгрөгийн татвар, нийгмийн даатгалын шимтгэлд 62,6 сая төгрөг төлж, -136,8 сая төгрөгийн цэвэр ашигтай ажилласнаар 2020 оны хувьцаа эзэмшигчдийн хурлаас баталсан бизнесийн болон төлөвлөгөөт зорилтуудад одоогоор хүрээгүй байна.

ТЕХНИК ИМПОРТ ХК